Author: petruskova
Last saved by: agenda0
Company: UVSR

N Á V R H 
UZNESENIE VLÁDY SLOVENSKEJ REPUBLIKY
č.
z

k Návrhu dlhodobej koncepcie činnosti
Generálneho sekretariátu pre zahraničných Slovákov

Číslo materiálu:	20/2002-Kppvl/le
 
Predkladateľ:	podpredseda vlády Slovenskej republiky pre legislatívu a splnomocnenec vlády Slovenskej republiky pre zahraničných Slovákov

Vláda
 
A.                 schvaľuje
 
A.1. 	návrh koncepcie dlhodobej činnosti Generálneho sekretariátu pre
       	zahraničných Slovákov
 
A.2. 	projekt Stálej konferencie Slovenská republika a zahraniční Slováci 2002 

B.                ukladá
 
splnomocnencovi vlády pre zahraničných Slovákov 
 
B.1. 	v spolupráci s podpredsedom vlády pre legislatívu, ministrom zahraničných vecí, ministrom vnútra, ministrom kultúry, ministrom školstva, ministrom hospodárstva, ministrom spravodlivosti, a predsedom Štatistického úradu zabezpečovať úlohy vyplývajúce z dlhodobej koncepcie Generálneho sekretariátu pre zahraničných Slovákov a predkladať vláde výročnú správu o jej plnení
 
do 31. decembra 2002 

B.2. 	v spolupráci s  podpredsedom vlády pre legislatívu, ministrom
           zahraničných vecí, ministrom vnútra, ministrom kultúry, ministrom
           školstva, ministrom hospodárstva pripraviť a realizovať Stálu
           konferenciu Slovenská republika a zahraniční Slováci 2002 
 
do 5. júla 2002 

B.3. 	v spolupráci s ministrom financií, ministrom zahraničných vecí,  ministrom kultúry, ministrom školstva, ministrom hospodárstva vypracovať a predložiť na rokovanie vlády návrh Komplexných programov pomoci a starostlivosti Slovenskej republiky o slovenské menšiny a komunity v zahraničí
 
do 30. septembra 2002 

B.4. 	v spolupráci s ministrom financií  pripraviť zásady financovania projektov na pomoc krajanským spolkom a organizáciám v zahraničí
 
do 15. mája 2002 
 
     vedúcemu Úradu vlády
 
B.5. 	uvoľniť z účelových rozpočtových prostriedkov 2 650 tis. Sk v rozpočtovej kapitole Úradu vlády určených na krytie aktivít zahraničných Slovákov sumu 660 tis. Sk na realizáciu projektu Stálej konferencie Slovenská republika a zahraniční Slováci 2002 
 
			do 31. mája 2002
 
 	     ministrovi kultúry
 
B.6. 	predložiť vláde návrh upraveného projektu Dní zahraničných Slovákov v Slovenskej republike  
 
do 30. júna 2002 

     všetkým ministrom a vedúcim ústredných orgánov štátnej správy
 
B.7. 	zabezpečiť účasť zástupcu Generálneho sekretariátu pre zahraničných Slovákov v špecializovaných pracovných skupinách a komisiách zameraný na riešenie otázok spojených so zahraničnými Slovákmi 
 
do 31. mája 2002 

 
 
Vykonajú:	podpredseda vlády pre legislatívu
		splnomocnenec vlády pre zahraničných Slovákov
všetci ministri a vedúci ústredných orgánov štátnej správy